Deg uḥric amenzu nemmeslay-d ɣef tbadut d umezruy n usnulfu n wawal,si tallit n 1946 armi d assa,nwala-d daɣen amek id yella usnulfu n wawalen yettwasqedcen di tmawalt n yigalissen yuran s tutlayt tamaziɣt,innawen n usnulfu,d tbadutin nsen,d wayen I d-nnan imusnawen ɣef leqdic-agi ,nwala-d acu n yilugan i ilaq ad iqader umesnulfu ilmend n usnulfu;ɣer taggara n uḥric nwala-d tiwuriwin n usnulfawal,deg-s neẓra-d acuɣer id yella usnulfu-agi,d wacu bɣan ad snulfun d amaynut ,akked wayen bɣan ad sneqsen am ureṭṭal n taɛrabt d tefransist,d usnulfu n wawalen i izemren ad uɣalen deg umkan n wawalen yettwakksen,yarna ad yemmed umawal.